
Dato:	14. mai 1999 


Tid:	09.00-13.00


Hjelpemidler:	Norges lover, særtrykk av lover uten kommentarer, Jacob Jarøys eller Ole Gjems-Onstads skattelovsamling, kalkulator


Fagansvarlig:	Bjørn Espnes





Oppgavesettet består av 3 oppgaver.





Merknad:	Kandidaten skal henvise til aktuelle lovbestemmelser/forskrifter i forbindelse med de spørsmål som behandles. Presiser nødvendige forutsetninger.


---------------------------------------------------------------------------------------------------------





Oppgave 1 (25 %)





Kari Hansen arbeider som annonseselger i en avis i Bodø. Hun er bosatt på Fauske og pendler daglig med egen bil mellom bosted og arbeid i Bodø. Tilsammen 230 dager i 1998. Avstanden en vei er på 50 km. For denne kjøringen får Kari kr. 3,05 pr. kilometer av sin arbeidsgiver. Det er ikke mulig å benytte offentlige kommunikasjonsmidler på disse reisene.





Kari hadde i 1998 en grunnlønn på kr. 220.000. I tillegg har hun en bonusavtale som baserer seg på oppnådd salgsvolum. For 1998 ga dette en bonus på kr. 30.000. Bonusen for 1998 ble fastsatt og utbetalt i januar 1999. Det var ingen bonusutbetaling for 1997.





Kari er enslig og eier en enebolig med sokkelleilighet. Hun bor selv i sokkelleiligheten som består av gang, bad, kjøkken, stue, soverom og bod - tilsammen 65 m². Normal utleieverdi for denne er anslått til kr. 3.000. Hovedleiligheten på  120 m² leier hun ut til sin bror med familie for kr. 5.000 pr. mnd. Ligningstakst på boligen pr. 1.1.98 var på kr. 200.000. Utgifter til vedlikehold, forsikringer og kommunale avgifter i tilknytning til boligen utgjør kr. 9.000 for 1998.





Kari har i 1998 mottatt kr. 17.000 i renter på bankinnskudd og kr. 10.000 i utbytte på norske aksjer. Hun har i 1998 solgt 100 aksjer i selskapet MixMax AS. Disse aksjene har hun hatt fra selskapet ble stiftet i 1985. Dette medfører at hun kunne ha solgt de skattefritt pr. 1.1.92. Hun betalte i 1985 tilsammen kr. 100.000 for aksjene. Aksjene ble solgt for kr. 110.000. RISK i eiertiden er kr. 0. Det ble pr. 1.1.92 fastsatt følgende alternative inngangsverdier for aksjene i MixMax AS:


	Andel av 	Andel av 	Takst


	formuesverdi	bokført egenkapital


Verdi pr aksje 	1.300	1.500	2.500








Spørsmål 1a.	Fastsett Karis alminnelige inntekt for 1998. Beregn også hvor mye hun skal betale i skatt på den alminnelige inntekten





Spørsmål 1b.	Fastsett Karis personinntekt for 1998





OPPGAVE 2 (65 %)





AS Rimelig er en dagligvareforretning i Bodø sentrum. Selskapet eies av Dag Lig som også er selskapets daglige leder. Dag benytter omtrent halvparten av sin arbeidstid i butikken. Den øvrige tiden bruker han som daglig leder for en tilsvarende butikk på Mørkved. Denne butikken er organisert i et eget aksjeselskap.  





AS Rimelig har over flere år vist god lønnsomhet. Regnskapstallene for de to siste år fremgår nedenfor. Skattekostnad er ikke beregnet for 1998. Avsetning til utbytte fremgår av balansen.





	1998	1997





Varesalg	20.000.000	18.000.000


Varekost	15.000.000	13.500.000


Lønn og sosiale kostnader	2.490.000	1.800.000


Andre driftskostnader	640.000	360.000


Ordinære avskrivninger	 200.000	150.000


Tap på lån og fordringer	360.000	50.000


Gevinst ved aksjesalg	500.000	0


Mottatt utbytte	40.000	0


Andre finansinntekter	130.000	45.000


Finanskostnader	       100.000	100.000


Resultat før skatt	1.880.000	2.085.000	





Kasse/bank	1.780.000	300.000


Kundefordringer	500.000	300.000


Lån	0	300.000


Aksjer	0	100.000


Varelager	2.100.000	2.300.000


Driftsmidler	     1.100.000	900.000


Sum eiendeler	5.480.000	4.200.000





Leverandørgjeld	300.000	600.000


Annen kortsiktig gjeld	600.000	500.000


Utbytte 	300.000	300.000


Utsatt skatt	0	0


Langsiktig gjeld	400.000	500.000


Aksjekapital	100.000	100.000


Reservefond	500.000	500.000


Disposisjonsfond	    3.280.000	1.700.000


Sum gjeld og egenkapital	5.480.000	4.200.000





Kundefordringene er bedriftsøkonomisk nedskrevet med kr. 50.000 i 1997 og kr. 70.000 i 1998. Skattemessig nedskrivning for 1997 var på kr. 30.000. Konstaterte tap på kundefordringer utgjør tilsammen kr. 80.000 for 1997 og 1998. Kredittsalget for disse to årene var tilsammen kr. 4.560.000.





Lån på kr. 300.000 er tapsført i regnskapet for 1998. Lånet var gitt til en bekjent av Dag som skulle starte bilforretning. Virksomheten gikk konkurs i 1998. Det er ikke midler i konkursboet.





Solgte aksjer gjelder dagligvareforretningen på Mørkved. Aksjekapitalen i dette selskapet er på 125.000, fordelt på 125 aksjer. AS Rimelig har eid 100 av disse aksjene siden selskapet ble etablert i 1992. Aksjene ble solgt for kr. 600.000 i september 1998. Sum RISK i eiertiden var kr. 4.000 pr. aksje.





Bedriftens varelager er nedskrevet for ukurans med kr. 200.000 både i 1997 og 1998.





Driftsmidlene består av butikkinnredning, mv. Skattemessig saldo pr. 31.12.97 var kr. 700.000. I 1998 er det investert i nytt lagerstyringssystem til kr. 500.000. I denne forbindelse fikk bedriften et investeringstilskudd fra SND på kr. 100.000. Tilskuddet er gitt til investering i distriktene etter regler fastsatt av Kongen. Regnskapsmessig er tilskuddet ført som reduksjon av anskaffelseskost. Det er ikke foretatt andre investeringer i 1998.  





I posten andre driftskostnader er det kostnadsført kr. 2.000 til serveringsutgifter i forbindelse med styremøter. Videre er det kostnadsført kr. 13.000 vedrørende avholdelse av generalforsamling. Dette gjelder reise og opphold for Dag og hans ektefelle Sol til Paris der generalforsamlingen ble avholdt. Sol er styreformann i selskapet. Det er også kostnadsført kr. 20.000 vedrørende egen pensjonsavtale for Dag.  Se bort fra eventuell effekt av økt arbeidsgiveravgift ved løsning av oppgavene nedenfor.








Spørsmål 2a.		Fastsett alminnelig inntekt for AS Rimelig for 1998





Spørsmål 2b.		Fastsett RISK-regulering for AS Rimelig pr. 1.1.99





Spørsmål 2c.	Blir AS Rimelig underlagt delingsreglene for 1998 ?  Hva med forretningen på Mørkved ?  Grunngi svarene.








OPPGAVE 3 (10 %)





Gi en beskrivelse av reglene for begrensing av beregnet personinntekt og reglene for behandling av negativ beregnet personinntekt.

